**Руслан Юдзянкоў** (нар. 28 красавіка 1987, Гомель) — беларускі футбаліст, паўабаронца казахстанскага клуба «Мактаарал» з Атакента і былы ігрок нацыянальнай зборнай Беларусі.

Клубная кар’ера
---------------

Пачынаў кар’еру ў магілёўскім «Дняпры», потым гуляў у розных клубах Першай лігі. У 2010 годзе перайшоў у «Гомель», але пасля выхаду каманды ў Вышэйшую лігу страціў месца ў аснове і гуляў за дубль.

Улетку 2011 года перайшоў у мазырскую «Славію» і дапамог ёй выйграць Першую лігу. У Вышэйшай лізе працягваў выступаць у асноўным складзе мазырскай каманды на пазіцыі цэнтральнага паўабаронцы. Па выніках сезона 2013 «Славія» страціла месца ў Вышэйшай лізе, а Юдзянкоў пакінуў клуб.

У пачатку 2014 года спрабаваў працаўладкавацца ў магілёўскім «Дняпры» і брэсцкім «Дынама», але ў выніку ў сакавіку 2014 года стаў іграком мікашэвіцкага «Граніта». Згуляў за «Граніт» у пяці матчах у пачатку сезона 2014, пасля чаго у маі 2014 года атрымаў траўму. З-за траўмы прапусціў большую частку сезона. Вярнуўся на поле ў кастрычніку 2014 года, але ўжо ў складзе «Гарадзеі». У студзені 2015 года падоўжыў кантракт з гэтым клубам на сезон 2015. Па выніках сезона 2015 дапамог «цукровым» выйсці ў Вышэйшую лігу. У студзені 2016 года пакінуў клуб.

У студзені 2016 года праходзіў прагляд у «Белшыне», але не падышоў бабруйчанам. У лютым стаў трэніравацца разам з «Гомелем» і неўзабаве падпісаў кантракт. Па выніках сезона 2016 разам з «Гомелем» атрымаў перамогу ў Першай лізе. У сезоне 2017 заставаўся трывалым іграком асновы гамяльчан, выступаў на пазіцыі цэнтральнага абаронцы. У снежні 2017 года на год падоўжыў кантракт з «Гомелем».

З лета 2018 года стаў капітанам каманды. Сезон 2019 пачынаў на лаўцы запасных, аднак неўзабаве вярнуў месца ў стартавым складзе. У снежні 2019 года падоўжыў кантракт з гомельскім клубам. У сезоне 2020 заставаўся асноўным іграком каманды і дапамог ёй вярнуцца ў Вышэйшую лігу. У студзені 2021 года падпісаў новае пагадненне з «Гомелем». У сезоне 2021 у якасці трывалага іграка асновы дапамог гомельскай камандзе заняць чацвёртае месца ў чэмпіянаце Беларусі.

У лютым 2022 года пакінуў «Гомель» і хутка далучыўся да казахстанскага «Мактаарала», у сакавіку афіцыйна стаў іграком клуба. Замацаваўся ў асноўным складзе і стаў кампітанам каманды. У лютым 2023 года падоўжыў кантракт з клубам.

Міжнародная кар’ера
-------------------

8 кастрычніка 2021 года дэбютаваў у нацыянальнай зборнай Беларусі, адгуляўшы ўсе 90 хвілін у адборачным матчы чэмпіянату свету 2022 супраць Эстоніі (0:2).

Дасягненні
----------

* Беларусь Уладальнік Кубка Беларусі: 2011
* Беларусь Пераможца Першай лігі чэмпіянату Беларусі (3): 2010, 2011, 2016
* Беларусь У спісе 22 найлепшых футбалістаў чэмпіянату Беларусі: 2021

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2005 | дубль | Дняпро-Трансмаш | Беларусь | 9 | 0 |
| 2006 | Д1 | Дняпро | Беларусь | 1 | 0 |
| 2007 | Д1 | Дняпро | Беларусь | 8 | 0 |
| 2008 | Д2 | Спартак | Беларусь | 20 | 1 |
| 2009 | Д2 | Ведрыч-97 | Беларусь | 26 | 8 |
| 2010 (1) | Д2 | Ведрыч-97 | Беларусь | 15 | 4 |
| 2010 (2) | Д2 | Гомель | Беларусь | 10 | 0 |
| 2011 (1) | дубль | Гомель | Беларусь | 13 | 1 |
| 2011 (2) | Д2 | Славія | Беларусь | 14 | 5 |
| 2012 | Д1 | Славія | Беларусь | 29 | 1 |
| 2013 | Д1 | Славія | Беларусь | 28 | 2 |
| 2014 (1) | Д2 | Граніт | Беларусь | 5 | 1 |
| 2014 (2) | Д2 | Гарадзея | Беларусь | 5 | 0 |
| 2015 | Д2 | Гарадзея | Беларусь | 17 | 0 |
| 2016 | Д2 | Гомель | Беларусь | 25 | 7 |
| 2017 | Д1 | Гомель | Беларусь | 27 | 1 |
| 2018 | Д1 | Гомель | Беларусь | 24 | 0 |
| 2019 | Д1 | Гомель | Беларусь | 21 | 2 |
| 2020 | Д2 | Гомель | Беларусь | 22 | 5 |
| 2021 | Д1 | Гомель | Беларусь | 26 | 1 |
| 2022 | Д1 | Мактаарал | Казахстан | 25 | 1 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Крыніцы
-------

1. ↑  Soccerway Праверана 12 чэрвеня 2019.<a href='https://wikidata.org/wiki/Track:Q24192203'></a>
2. ↑
3. ↑
4. ↑  Жевнеров, Юденков и Дударь находятся на просмотре в брестском «Динамо»
5. ↑  Хомляк, Евсеенко, Юденков и еще пять футболистов стали игроками «Гранита»
6. ↑  Ярославский заключил контракт с "Городеей", еще три футболиста продлили соглашения
7. ↑  "Городею" покинуло восемь футболистов
8. ↑  Юденков, Матвеенко, Хачатурян, Букаткин, Комаровский и Сергей Концевой могут перейти в «Белшину»
9. ↑  «Гомель» подписал контракты с шестью игроками
10. ↑  "Гомель" продлил контракты с Юденковым и Ковалевым
11. ↑  Юденков продлил соглашение с "Гомелем"
12. ↑  "Гомель" продлил контракт с Юденковым
13. ↑  Футбол. Руслан Юденков покинул "Гомель" **(нявызн.)**(недаступная спасылка). Архівавана з першакрыніцы 3 сакавіка 2022. Праверана 3 сакавіка 2022.
14. ↑  Рустал Юденков и Павел Чикида перешли в казахстанский "Мактаарал"
15. ↑  Футбол. Руслан Юденков продлил контракт с "Мактааралом" (руск.)(недаступная спасылка). *pressball.by* (4 лютага 2023). Архівавана з першакрыніцы 4 лютага 2023. Праверана 4 лютага 2023.
16. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол |